પાઠ 24
દુષ્ટતા પર ઈસુનું સામર્થ્ય
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 6: ઈસુ શિક્ષક અને સાજાપણું આપનાર

	બાળકોને શીખવવું કે ઈસુ પાસે દુષ્ટતા પર સામર્થ્ય છે … અને તે પોતાના અનુયાયીઓને પણ દુષ્ટતા પર જય મેળવવાનું સામર્થ્ય આપે છે. ઈસુના નામમાં અને સામર્થ્યમાં આપણે દુષ્ટતાને હરાવી શકીએ.

“વિશ્વાસ કરનાર માટે બધું શક્ય છે.”



પાઠની રજૂઆત
શરૂઆત
એવી કેટલીક બાબતો વિશે વિચારો જે કરવી તમને ખૂબ મુશ્કેલ લાગી હોય. ઉદાહરણો: શાળાની ફી ભરવા પૈસા શોધવા, તમારા મિત્રો કે કુટુંબ સાથે પ્રભુ ઈસુ વિશે વાત કરવી. તમારા પોતાના અનુભવમાંથી પણ કેટલાક ઉદાહરણો આપો.
પાઠના મુખ્ય મુદ્દાઓ
	1.આજની વાર્તા એવા માણસ વિશે છે જેને ખૂબ મોટી સમસ્યા હતી. તેનો દીકરો ખૂબ બીમાર હતો અને કોઈ તેને સાજો કરી શક્યું નહિ.
	2.દીકરાની બીમારીનું વર્ણન કરો. અશુદ્ધ આત્માના કાબૂમાં રહેલા છોકરાને જોવો હૃદયદ્રાવક અને ખૂબ ડરામણું હશે (9:17-18અ).
	3.પિતા પહેલાં મદદ માટે ઈસુના શિષ્યો પાસે ગયા. તેઓ કંઈ કરી શક્યા નહિ (9:18બ).
	4.છોકરો ઈસુની નજીક આવ્યો ત્યારે અશુદ્ધ આત્માએ તેમને ઈશ્વરના દીકરા તરીકે ઓળખ્યા અને છોકરા સાથે ખૂબ ક્રૂર વર્તન કર્યું (9:20).
ઈસુના પ્રશ્નોએ છોકરા માટેની તેમની ચિંતા બતાવી. પિતાને બહુ આશા ન હતી કે ઈસુ પણ મદદ કરી શકશે. છતાં, તેને વિશ્વાસ હતો કે જો કોઈ તેમને મદદ કરી શકે તો તે ઈસુ છે (9:21-22). ચિત્ર 24 બતાવો. ઈસુએ તેને કહ્યું, “વિશ્વાસ કરનાર માટે બધું શક્ય છે” (9:23).
	5.તરત જ પિતાએ ઈસુને પોતાના દીકરાને મદદ કરવા વિનંતી કરી. શું થશે તે જોવા ટોળું દોડતું આવ્યું. સૌને લાગ્યું કે બાળક મરી ગયું છે ત્યારે ઈસુએ છોકરાને સાજો કર્યો (9:24-27).
	6.પછી ઈસુના શિષ્યોએ તેમને પૂછ્યું કે તેઓ છોકરાને સાજો કરવામાં કેમ સફળ ન થયા. ઈસુએ તેમને કહ્યું કે તેમણે પ્રાર્થનાના સામર્થ્યનો ઉપયોગ કરતાં શીખવાની જરૂર છે (9:28-29).
વાર્તા પ્રત્યે આપણો પ્રતિભાવ
ઈસુએ સર્વ દુષ્ટતાને હરાવી છે. જ્યારે આપણે પ્રાર્થના કરીએ છીએ ત્યારે તે આપણને પણ આ કરવાનું સામર્થ્ય આપે છે. આજના મુખપાઠના કલમમાં અદ્ભુત વચન છે. જોકે, તેનો અર્થ એવો નથી કે આપણે બેજવાબદારીથી કે સ્વાર્થથી પ્રાર્થના કરી શકીએ. પ્રાર્થનાના સામર્થ્યનો ઉપયોગ ઈશ્વરની ઇચ્છા પ્રમાણે થવો જોઈએ (1 યોહાન 5:14).
મુખપાઠ કલમ દૃઢ કરાવો

